**PROGRAMUL OPERAȚIONAL CAPITAL UMAN**

**AXA PRIORITARĂ 6 - EDUCAȚIE ȘI COMPETENȚE**

**PRIORITATEA DE INVESTIȚII – 10i. Reducerea și prevenirea părăsirii timpurii a școlii și promovarea accesului egal la participarea educație timpurie, învățământ primar și învățământ secundar de calitate, inclusiv prin căi formale, non-formale și informale pentru reintegrarea în educație și formare**

**OBIECTIV SPECIFIC: 6.3. Reducerea părăsirii timpurii a școlii prin măsuri integrate de prevenire și de asigurare a oportunităților egale pentru elevii aparținând grupurilor vulnerabile, cu accent pe elevii aparținând minorității roma și elevii din mediul rural/ comunitățile dezavantajate socio-economic**

**GHIDUL SOLICITANTULUI CONDIȚII SPECIFICE**

**PROGRAMUL NAŢIONAL DE SPRIJIN**

**PENTRU DIMINUAREA PĂRĂSIRII TIMPURII A ȘCOLII - ”BANI DE LICEU”**

**IUNIE 2018**

**Cuprins**

[**CAPITOLUL 1.** **INFORMAȚII DESPRE APELUL DE PROIECTE** 3](#_Toc513039017)

[**1.1.** **AXA PRIORITARĂ, PRIORITATEA DE INVESTIȚII, OBIECTIV SPECIFIC, REZULTAT ASTEPTAT** 3](#_Toc513039018)

[**1.2.** **TIPUL APELULUI DE PROIECTE ȘI PERIOADA DE DEPUNERE A PROPUNERILOR DE PROIECTE** 3](#_Toc513039019)

[**1.3.** **ACȚIUNILE SPRIJINITE IN CADRUL APELULUI** 4](#_Toc513039020)

[**1.4.** **TIPURI DE SOLICITANȚI SI PARTENERI ELIGIBILI** 4](#_Toc513039021)

[**Pentru această cerere de propuneri de proiecte solicitantul eligibil este** Ministerul Educației Naționale. 4](#_Toc513039022)

[**1.5.** **DURATA DE IMPLEMENTARE A PROIECTELOR** 4](#_Toc513039023)

[**1.6.** **GRUP ȚINTĂ** 4](#_Toc513039024)

[**1.7.** **INDICATORI** 5](#_Toc513039025)

[**1.8.** **ALOCAREA FINANCIARĂ STABILITĂ** 6](#_Toc513039026)

[**1.9.** **VALOAREA MAXIMÃ A PROIECTULUI, RATA DE COFINANȚARE** 7](#_Toc513039027)

[**1.9.1 VALOAREA MINIMA SI MAXIMA A PROIECTULUI** 7](#_Toc513039028)

[**1.9.2 Contribuția proprie minima a solicitantului** 7](#_Toc513039029)

[**CAPITOLUL 2. REGULI PENTRU ACORDAREA FINANȚĂRII** 7](#_Toc513039030)

[**2.1. ELIGIBILITATEA PROIECTULUI** 7](#_Toc513039031)

[**2.2** **ÎNCADRAREA CHELTUIELILOR** 8](#_Toc513039032)

[**2.3** **REGULI GENERALE ȘI SPECIFICE DE DECONTARE** 8](#_Toc513039033)

[**CAPITOLUL 3. COMPLETAREA CERERII DE FINANȚARE** 8](#_Toc513039034)

[**CAPITOLUL 4. PROCESUL DE EVALUARE ȘI SELECȚIE A PROIECTELOR** 8](#_Toc513039035)

[**CAPITOLUL 5. DEPUNEREA ȘI SOLUȚIONAREA CONTESTAȚIILOR** 9](#_Toc513039036)

[**CAPITOLUL 6. CONTRACTAREA PROIECTELOR – DESCRIEREA PROCESULUI** 9](#_Toc513039037)

[**ANEXE** 9](#_Toc513039038)

1. **INFORMAȚII DESPRE APELUL DE PROIECTE**
2. **Axa prioritară, prioritatea de investiții, obiectiv specific, rezultat așteptat**

Pentru a obține finanțare în cadrul prezentului apel de proiecte, propunerea de proiect trebuie să se încadreze în:

* **Axa prioritară nr. 6** - Educație și competențe.
* **Prioritatea de investiții – 10.i**: Reducerea și prevenirea abandonului școlar timpuriu și promovarea accesului egal la învățământul preșcolar, primar și secundar de calitate, inclusiv la parcursuri de învățare formale, nonformale și informale pentru reintegrarea în educație și formare
* **Obiectiv Specific 6.3.** Reducerea părăsirii timpurii a școlii prin măsuri integrate de prevenire și de asigurare a oportunităților egale pentru elevii aparținând grupurilor vulnerabile, cu accent pe elevii aparținând minorității roma și elevii din mediul rural/ comunitățile dezavantajate socio-economic

Rezultatele așteptate în urma implementării operațiunilor finanțate în cadrul acestei cereri de propuneri de proiecte vizează:

* *Rata redusă de părăsire timpurie a școlii prin sprijinirea participării în învățământul secundar superior.*

1. **TIPUL APELULUI DE PROIECTE ȘI PERIOADA DE DEPUNERE A PROPUNERILOR DE PROIECTE**

Elaborarea propunerii de proiect va urma fazele mecanismului non-competitiv menționate in Metodologia de verificare, evaluare şi selecție a proiectelor în cadrul Programului Operațional Capital Uman 2014-2020, cu modificările si completările ulterioare.

**SISTEMUL INFORMATIC MySMIS 2014 VA FI DESCHIS ÎN DATA DE 2018, ORA 10.00** **ŞI SE VA ÎNCHIDE ÎN DATA DE , ORA 16.00.**

**CONTEXT**

Părăsirea timpurie a școlii este un factor major care contribuie la excluziunea socială deoarece tinerii care părăsesc prematur școala sunt mai predispuși riscului asociat șomajului. **Strategia Națională privind Reducerea Părăsirii Timpurii a Școlii[[1]](#footnote-1)** își propune ca obiectiv, pe termen scurt și mediu, implementarea unui sistem eficient de politici și măsuri de prevenire, intervenție și compensare pentru a soluționa cauzele majore ale părăsirii timpurii a școlii.

Pentru încurajarea participării școlare și a reducerii ieșirilor premature din sistemul educațional, MEN a dezvoltat un sistem de reglementări și programe naționale de intervenție destinate diferitelor grupuri țintă referitoare la p*rotec*ț*ia social*ă prin sistemul alocației pentru copii condiționată de frecvența școlară şi prin programele naționale; *Rechizite* ș*colare*; *Cornul* ş*i laptele*; *Bani de liceu* etc.

În sprijinul liceenilor ce provin din familii cu venituri reduse, Ministerul Educației Naționale derulează, începând cu anul școlar 2008/2009, programul național ”BANI DE LICEU”, sprijinul financiar fiind acordat elevilor din clasele IX-XII, la unitatea de învățământ la care elevul este înscris.

Beneficiarii sprijinului financiar sunt elevii din categorii dezavantajate economic, social, medical etc. și se acordă lunar, în cuantum de 180 lei pe lună, de la începutul unui an școlar, pe perioada cursurilor școlare, inclusiv pe timpul pregătirii și susținerii examenului de bacalaureat sau de diplomă și pe perioada practicii în producție. Sprijinul financiar se sistează în cazul absențelor nejustificate (pentru minimum 20 de ore), a eliminării de la cursuri, a obținerii sub nota 7 la purtare, respectiv a nefrecventării cursurilor școlare sau a exmatriculării elevului[[2]](#footnote-2).

1. **Acțiunile sprijinite in cadrul apelului**

În acord cu prevederile POCU 2014-2020, activitatea eligibilă din cadrul acestui apel de proiecte urmărește atingerea obiectivului specific 6.3 având în vedere:

* **Promovarea măsurilor de prevenire a riscului de părăsire timpurie a școlii, prin burse sociale *Bani de liceu,* acordate elevilor din clasele IX-X, pentru anii școlari 2015-2016, 2016-2017, 2017-2018, precum și prin continuarea susținerii acordării acestora în anul școlar 2018-2019**.

Sunt avuți în vedere elevii aparținând grupurilor vulnerabile, cu accent pe elevii aparținând minorității roma și elevi din mediul rural/comunitățile dezavantajate socio-economic.

În cadrul proiectului propus se va prezenta detaliat analiza de identificare a grupului țintă format din elevi beneficiari ai bursei **Bani de liceu** din clasele IX-X, pentru anii școlari 2015-2016, 2016-2017, 2017-2018, 2018-2019, pentru fundamentarea numărului de beneficiari unici care vor fi sprijiniți financiar.

1. **TIPURI DE SOLICITANȚI SI PARTENERI ELIGIBILI**

Pentru această cerere de propuneri de proiecte solicitantul eligibil este Ministerul Educației Naționale.

1. **DURATA DE IMPLEMENTARE A PROIECTELOR**

Perioada de implementare a proiectului este 18 luni. Proiectele care vor prevedea o perioadă de implementare mai mare de 18 luni vor fi respinse.

1. **GRUP ȚINTĂ**

În cadrul prezentului ghid, grupul țintă cuprinde:

* Elevi din învățământul preuniversitar (secundar superior, clasele IX-X), beneficiari ai Programului național de protecție socială "Bani de liceu".

Pentru a fi eligibile, persoanele din grupul țintă formate din *Elevi din învățământul preuniversitar (secundar superior, clasele IX-X)* trebuie să îndeplinească următoarele condiții:

* Au domiciliul sau reședința în regiunea de dezvoltare selectată prin proiect;
* Fac dovada înmatriculării în clasele a IX-a și a X-a pentru anii școlari 2015-2016, 2016-2017, 2017-2018, respectiv pentru anul școlar 2018-2019.
* Sunt beneficiari ai *bursei Bani de liceu* prin îndeplinirea condițiilor legale de acordare a bursei (conform HG 1488/2004 Aprobarea criteriilor și a cuantumului sprijinului financiar ce se acordă elevilor în cadrul Programului național de protecție socială Bani de liceu, cu modificările si completările de rigoare ulterioare).
* Fac dovada neaplicării condițiilor de sistare a acordării sprijinului financiar în cazul absențelor nejustificate (pentru minimum 20 de ore), a eliminării de la cursuri, a obținerii sub nota 7 la purtare, respectiv a nefrecventării cursurilor școlare sau a exmatriculării elevului.

Dovada apartenenței la grupul țintă pentru elevii care au ieșit din sistem se va realiza prin completarea cu informațiile relevante existente în bazele de date de la nivelul școlilor, inspectoratelor școlare si Ministerul Educației Naționale, inclusiv din Registrele Matricole ale unităților de învățământ de proveniență. Se vor rambursa sumele pentru care exista evidențe privind apartenența la grupul țintă.

Dovada apartenenței la grupul țintă pentru elevii ce sunt înmatriculați în anul școlar 2018-2019, se va face prin completarea formularului de grup țintă.

1. **INDICATORI**

Conform Regulamentului (UE) nr. 1304/2013, „*Participanți*” sunt persoanele care beneficiază în mod direct de o intervenție din FSE, care pot fi identificate și cărora li se pot solicita caracteristicile, și pentru care sunt angajate cheltuieli specifice.

Considerente generale privind modalitatea de raportare și frecvența raportării indicatorilor sunt cuprinse în **Anexa 3** aferentă documentului *Orientări privind accesarea finanțărilor în cadrul Programului Operațional* *Capital Uman 2014-2020, secțiunea* ***Anexe*** *(*<http://www.fonduri-ue.ro/pocu-2014#implementare-program>).

Indicatorii de program aplicabili acestui apel și **valorile minime acceptate ale valorilor pentru grupul țintă pentru cele 8 regiuni ale României, sunt prezentate mai jos.**

**Valorile minime acceptate pentru categoria de grup țintă și indicatorul din cadrul proiectului** prezentat mai jos:

|  |  |  |  |  |  |
| --- | --- | --- | --- | --- | --- |
| **Categoria de grup țintă** | **Valoare minimă solicitată** | **Denumire indicator de realizare** | **Ținta minimă solicitată** | **Denumire indicator de rezultat imediat** | **Țintă minimă solicitată** |
| Elevi din învățământul preuniversitar secundar superior[[3]](#footnote-3), beneficiari ai Programului național de protecție socială "Bani de liceu". | **60.460**  Din care:  - 660 elevi din Regiunea București-Ilfov  - 59.800 elevi din regiunile mai puțin dezvoltate ale României[[4]](#footnote-4). | Indicatorul 4S91  Persoane (elevi), din care roma/ din mediul rural care beneficiază de sprijin pentru participarea la programe de educație (învățământul secundar superior (14-16 ani) | **60.460**  Din care:  - 660 elevi din Regiunea București-Ilfov  - 59.800 elevi din regiunile mai puțin dezvoltate ale României. | NA | NA |

1. **Alocarea financiară stabilită pentru apelul de proiecte**

În cadrul prezentei cereri de propuneri de proiecte lansate în contextul Axei Prioritare 6, PI 10.i., OS 6.3. din cadrul Programului Operațional Capital Uman 2014-2020, bugetul alocat este de   **50.000.000 euro** (contribuția UE+ contribuția națională) la nivelul categoriilor de regiuni după cum urmează:

* pentru regiunile mai puțin dezvoltate (Nord-Est, Nord-Vest, Vest, Sud-Vest Oltenia, Centru, Sud-Est și Sud-Muntenia), suma totală disponibilă este de **44.353.400 euro**, din care contribuția UE este de **37.700.390 euro** (corespunzând unei contribuții UE de 85%), iar contribuția națională este de **6.653.010 euro** (corespunzând unei contribuții naționale de 15%).
* pentru regiunea mai dezvoltată (București-Ilfov), suma totală disponibilă este de **5.646.600 euro**, din care contribuția UE este de **4.517.280 euro** (corespunzând unei contribuții UE de 80%), iar contribuția națională este de **1.129.320 euro** (corespunzând unei contribuții naționale de 20%).

|  |  |  |  |
| --- | --- | --- | --- |
| **Regiuni** | **Contribuția UE** | **Contribuția RO** | **Total alocare pentru apelul de proiecte(contribuția UE +contribuția RO)** |
| Regiuni mai puțin dezvoltate (7 regiuni)  Nord-Est, Nord-Vest, Vest, Sud-Vest Oltenia, Centru, Sud-Est și Sud-Muntenia | 37.700.390 euro | 6.653.010 euro | 44.353.400 euro |
| Regiunea mai dezvoltată  București-Ilfov | 4.517.280 euro | 1.129.320 euro | 5.646.600 euro |
| **TOTAL alocare pentru prezenta cerere de propuneri de proiecte** | **42.217.670 euro** | **7.782.330 euro** | **50.000.000 euro** |

1. **VALOAREA MAXIMÃ A PROIECTULUI, RATA DE COFINANȚARE**

Cursul de schimb care va fi utilizat pentru stabilirea acestei valori este cursul Inforeuro aferent lunii iunie 2018, respectiv **1 EURO = 4.6443 RON**, disponibil la următoarea adresa: <http://ec.europa.eu/budget/contracts_grants/info_contracts/inforeuro/index_en.cfm>.

### **1.9.1 VALOAREA MAXIMA A PROIECTULUI**

În cadrul prezentei cereri de propuneri de proiecte, valoarea maximă a unui proiect va fi de 44.353.400 euro. Bugetul proiectului dumneavoastră va fi exprimat DOAR în lei.

### **1.9.2 CONTRIBUȚIA PROPRIE MINIMĂ A SOLICITANTULUI**

Contribuția eligibilă minimă a solicitantului reprezintă procentul din valoarea totală eligibilă a

proiectului propus, care va fi suportat de solicitant, conform cerințelor prevăzute în documentul Orientări privind accesarea finanțărilor în cadrul Programului Operațional Capital

Uman 2014-2020(http://www.fonduriue.ro/images/files/programe/CU/POCU2014/20.04/ORIENTARI.GENERALE.POCU.pdf).

Pe parcursul implementării proiectului, cheltuielile necesare derulării proiectului angajate de Solicitant dar care nu fac parte din cheltuielile declarate eligibile în cadrul acestui apel, vor fi suportate de către acesta.

# **CAPITOLUL 2. REGULI PENTRU ACORDAREA FINANȚĂRII**

## **2.1. ELIGIBILITATEA PROIECTULUI**

Se va avea în vedere capitolul relevant din *Orientări privind accesarea finanțărilor în cadrul POCU 2014-2020, cu modificările si completările ulterioare,* disponibil la http://www.fonduri-ue.ro/pocu-2014#implementare-program.

## 

## **2.2. ÎNCADRAREA CHELTUIELILOR**

Listă privind încadrarea cheltuielilor aferente proiectului în categoriile/ subcategoriile de cheltuieli conform MySMIS:

|  |  |  |  |
| --- | --- | --- | --- |
| **CHELTUIELI DIRECTE**  **Cheltuielile eligibile** **directe** reprezintă cheltuieli care pot fi atribuite unei anumite activități individuale din cadrul proiectului și pentru care este demonstrată legătura cu activitatea/ subactivitatea în cauză. | | | |
|  | **CATEGORIE MYSMIS** | **SUBCATEGORIE MYSMIS** | **SUBCATEGORIA (DESCRIEREA CHELTUIELII) CONȚINE:** |
|  | 26-Cheltuieli cu subvenții/burse/premii | 94 - Burse | Burse sociale – Bani de liceu |
| **CHELTUIELI INDIRECTE**  Cheltuielile eligibile indirecte reprezintă cheltuielile efectuate pentru funcționarea de ansamblu a proiectului și nu pot fi atribuite direct unei anumite activități | | | |
|  | **Categorie MySMIS** | **SUBCATEGORIE MYSMIS** | **SUBCATEGORIA (DESCRIEREA CHELTUIELII) CONȚINE:** |
| **Cheltuieli eligibile indirecte** | 10 - cheltuieli generale de administrație | 30 - cheltuieli generale de administrație (indirecte pe baza de costuri reale)/cheltuieli de administrare și funcționare |  |
|  | Cheltuielile generale de administrație (indirecte pe bază de costuri reale) vor fi decontate în procent de maximum 15% din cheltuielile directe ale proiectului. | | |

## **REGULI GENERALE ȘI SPECIFICE DE DECONTARE**

**Acordarea de sprijin financiar grupului țintă se realizează în baza** *HG nr. 1488/2004 privind aprobarea criteriilor și a cuantumului sprijinului financiar ce se acordă elevilor în cadrul Programului național de protecție socială "Bani de liceu", cu modificările și completările ulterioare.*

**CAPITOLUL 3. COMPLETAREA CERERII DE FINANȚARE**

*Completarea cererii de finanțare se realizează în conformitate cu documentul Orientări privind accesarea finanțărilor în cadrul Programului Operațional Capital Uman 2014-2020, cu modificările si completările ulterioare.*

**CAPITOLUL 4. PROCESUL DE EVALUARE ȘI SELECȚIE A PROIECTELOR**

**Procesul de evaluare și selecție** a cererilor de finanțare înregistrate în sistemul informatic se realizează conform prevederilor documentul *Orientări privind accesarea finanțărilor în cadrul Programului* *Operațional Capital Uman 2014-2020*, CAPITOLUL 6 ”Procesul de evaluare și selecție” și a criteriilor de evaluare și selecție prevăzute în grila de verificare a conformității administrative și a eligibilității proiectelor *(Anexa 2),* precum și a grilei de evaluare tehnică și financiară *(Anexa 3).*

**CAPITOLUL 5. DEPUNEREA ȘI SOLUȚIONAREA CONTESTAȚIILOR**

Procesul de soluționare a contestațiilor se desfășoară în conformitate cu prevederile documentului Orientări privind accesarea finanțărilor în cadrul Programului Operațional Capital Uman 2014-2020, cu modificările si completările ulterioare si cele ale Metodologiei de verificare, evaluare și selecție a proiectelor POCU.

**CAPITOLUL 6. CONTRACTAREA PROIECTELOR – DESCRIEREA PROCESULUI**

Procesul de contractare se desfășoară în conformitate cu prevederile documentului Orientări privind accesarea finanțărilor în cadrul Programului Operațional Capital Uman 2014-2020, cu modificările si completările ulterioare disponibil la http://www.fonduri-ue.ro/pocu-2014#implementare-program**.**

**ANEXE**

**ANEXA 1. DEFINIȚIA INDICATORULUI**

**ANEXA 2. GRILA DE VERIFICARE A CONFORMITĂȚII ADMINISTRATIVE ȘI A ELIGIBILITĂȚII**

**ANEXA 3. GRILA DE EVALUARE ȘI SELECȚIE TEHNICĂ ȘI FINANCIARĂ**

**ANEXA 4. CADRU STRATEGIC SI LEGAL APLICABIL**

1. https://www.edu.ro/sites/default/files/\_fi%C8%99iere/Invatamant-Preuniversitar/2015/Strategie-PTS/Strategia-PTS-2015.pdf [↑](#footnote-ref-1)
2. https://www.edu.ro/sites/default/files/\_fi%C8%99iere/Proiecte%20nationale/OM%204839%20\_2004\_cu%20modif%20si%20compl%20ulterioare.pdf [↑](#footnote-ref-2)
3. Elevi înmatriculați în clasele IX-X în anii școlari 2015-2016, 2016-2017, 2017-2018, 2018-2019, ca beneficiari unici ai sprijinului acordat. [↑](#footnote-ref-3)
4. Regiunile mai puțin dezvoltate sunt: Nord-Est, Nord-Vest, Vest, Sud-Vest Oltenia, Centru, Sud-Est și Sud-Muntenia. [↑](#footnote-ref-4)